## **Образец № 1**

**Съгласно чл. 71, ал. 1 от ЗУО**

*lav4e*

# РЕПУБЛИКА БЪЛГАРИЯ

# Министерство на околната среда и водите

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - гр. Пловдив

## **РЕШЕНИЕ**

**№ 09 – ДО - 1142 - 01 от 18.07.2019 год.**

На основание чл. 71, ал. 1 във връзка с чл. 35, ал. 1, т. 1 от Закона за управление на отпадъците (ЗУО) и във връзка със заявление № УО- 1018 от 21.06.2019 год.

**РАЗРЕШАВАМ**

на

**”МЕТАЛСКРАП БЪЛГАРИЯ” АД**

**І. Да извършва дейности по третиране на отпадъци на следната площадка:**

1. **Площадка № 1:**

1.1.С местонахождение: гр. Пловдив , област Пловдив, община Пловдив, кв. 8А, ЮИЗ, бул. “Кукленско шосе“ № 30 , част от ПИ с идентификатор **56784.536.97** и площ от **1500**  кв.м.

1.2. Видът (кодът и наименованието), количеството, произходът на ОЧЦМ и дейностите по третиране, за които се кандидатства са посочени в следната таблица:

|  |  |  |  |  |  |
| --- | --- | --- | --- | --- | --- |
| **№** | **Вид на отпадъка** | | **Дейности,**  **кодове** | **Количество**  **(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
| **1** | 02 01 10 | метални отпадъци | **R12** - Размяна на отпадъци за подлагане на някоя от дейностите с кодове R1-R11, (сортиране, балиране, уплътняване, рязане)  **R13** - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им. | 1 500 | от физически и юридически лица |
| **2** | 12 01 01 | стърготини, стружки и изрезки от черни метали | **R12** - Размяна на отпадъци за подлагане на някоя от дейностите с кодове R1-R11, (сортиране, балиране, уплътняване.)  **R13** - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им. | 10 000 | от юридически лица |
| **3** | 12 01 02 | прах и частици от черни метали | **R12** - Размяна на отпадъци за подлагане на някоя от дейностите с кодове R1-R11, (сортиране, балиране, уплътняване)  **R13** - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им. | 100 | от юридически лица |
| **4** | 16 01 17 | черни метали | **R12** - Размяна на отпадъци за подлагане на някоя от дейностите с кодове R1-R11, (сортиране, балиране, уплътняване, рязане)  **R13** - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им. | 5 000 | от юридически лица и дейности по третиране на иумпс, извършвани от дружеството |
| **5** | 17 04 05 | желязо и стомана | **R12** - Размяна на отпадъци за подлагане на някоя от дейностите с кодове R1-R11, (сортиране, балиране, уплътняване, рязане)  **R13** - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им. | 10 000 | от физически и юридически лица |
| **6** | 19 10 01 | отпадъци от желязо и стомана | **R12** - Размяна на отпадъци за подлагане на някоя от дейностите с кодове R1-R11, (сортиране, балиране, уплътняване, рязане)  **R13** - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им. | 1 000 | от юридически лица |
| **7** | 19 12 02 | черни метали | **R12** - Размяна на отпадъци за подлагане на някоя от дейностите с кодове R1-R11, (сортиране, балиране, уплътняване, рязане)  **R13** - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им. | 10 000 | от юридически лица и дейности по третиране на отпадъци, извършвани от дружеството |
| **8** | 20 01 40 | метали | **R12** - Размяна на отпадъци за подлагане на някоя от дейностите с кодове R1-R11, (сортиране, балиране, уплътняване, рязане)  **R13** - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им. | 5 000 | от физически и юридически лица |

**II. Mетоди и технологии за третиране на отпадъците по видове дейности, вид и капацитет на съоръженията:**

На територията на площадката да е изградена необходимата за дейността инфраструктура:

* На входа да има изграден контролен и приемателен пункт, чрез който да се осъществява входящ контрол и приемане на отпадъците от ОЧЦМ;
* Места с обозначителни табели за съхранението на отпадъците от ОЧЦМ, до предаването им на фирми, притежаващи разрешителни документи, съгласно чл. 35 от Закона за управление на отпадъците /ЗУО, ДВ, бр. 56/16.07.2019г./
* Офис и битова сграда;

Дейностите, които да се извършват на площадката, да са:

**Събиране**:

* + при приемане на **ОЧЦМ** същите да се измерват и на предаващото лице – физическо или юридическо, като се издава удостоверение според изискванията;
  + приемането и събирането да се извършват от обучен и инструктиран персонал, снабден с необходимите лични предпазни средства.

**Съхранение :**

На площадката да се извършва временно съхраняване **на ОЧЦМ,** до продажбата им на други юридически лица, притежаващи необходимите разрешителни документи затова.

**Сортиране :**

Процесът да се състои в разделяне и подреждане по размери и вид на определените за целта места.

**Рязане :**

При необходимост постъпилите на площадката едрогабаритни метални отпадъци да бъдат нарязвани с цел уплътняване и улесняване на товаро-разтоварните дейности.

**Съоръжения:**

* Ръчни инструменти – ъглошлайф, газорез
* Везна
* Мотокар
* Оборотни метални контейнери за съхранение и транспортиране на ОЧЦМ

**III. Условия, при които да се извършват дейностите по третиране на отпадъци:**

1. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код, съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

1. Площадката за отпадъци да отговаря на следните изисквания:

- Площадката да e изградена, оборудвана и да се експлоатира, съгласно изискванията към площадките за третиране на отпадъци, регламентирани в Приложение №2 от Наредбата за третиране и транспортиране на производствени и опасни отпадъци /ПМС 53/1999 год. – ДВ бр. 29/99г. /, както и съгласно изискванията на Наредба № Iз-1971 от 2009 г. за строително-техническите правила и норми за осигуряване на безопасност при пожар (обн., ДВ, бр. 96 от 2009 г.; изм. и доп., бр. 17 и 101 от 2010 г.);

- да е разположена в близост до пътно платно и да има осигурен достъп до него, като с това да не се създават предпоставки и условия за затрудняване на транспортното и всяко друго обслужване;

- площадката да се намира в терен с ограничен достъп и осигурена денонощна охрана;

- площта на площадката да е достатъчна за извършването на дейностите с отпадъци;

**2.1**. Площадката за съхраняване на отпадъци да отговаря на следните изисквания:

- да е оградена и с ясни надписи за предназначението на площадката, вида на отпадъците, които се третират на нея, както и за фирмата, която я експлоатира и работното време с клиенти;

- всички приети, както и формираните от дейността отпадъци да се съхраняват на територията на площадката, съгласно **посочената площ от 1500 кв.м.**

- да е оборудвана вътрешна площадка за престой на колите по време на извършване на дейностите по товарене и разтоварване на отпадъците;

- да е ясно означена и да е отделена от останалите съоръжения в обекта;

- местата и вместимостите за временно съхраняване на различните по вид отпадъци да са означени и разположени на достатъчно големи разстояния едни от други, като се има предвид и несъвместимостта на отпадъците;

- да е пожарообезопасена чрез достатъчeн брой подходящи пожарогасители;

- да е бетонирана, с цел лесно почистване и защита на почвата от замърсяване;

- да е оборудвана с приемателни резервоари и/или съдове за събиране и временно съхраняване на отпадъци;

- да е оборудвана с устройства за безаварийно изпомпване и/или източване на течни отпадъци;

- да разполага с налични количества абсорбенти (пръст, пясък, трици и др.), използвани за ограничаване на евентуални разливи;

- участъците, на които се разполагат течни отпадъци, да са с непропускливи покрития и да са оборудвани със съоръжения за събиране на разливи, както и със съответните абсорбенти, използвани за ограничаване на евентуални разливи;

- да е оборудвана с везна за измерване на теглото на приеманите и предаваните отпадъци- собствена или под наем.

- **Да е осигурено 24 – часово видеонаблюдение, записите от което да се съхраняват на площадката за срок най – малко една година**.

За ефективната дейност, извършвана на територията на площадката, да се обособят участъци и сектори, както следва:

* **При извършване на търговска дейност с отпадъци от черни и цветни метали да се обособят следните участъци:**

**Участък за метални отпадъци**

На участъка да се извършва приемане, окачествяване и временно съхранение на отпадъците от черни и цветни метали и сплавите им. Изкупените метални отпадъци и негодните остатъци от автомобилни купета да се разделят и сортират по големина, вид и свойства и да се събират в съответните участъци: тежък скрап; чугун; лековесен скрап и експедиция.

За извършването на ТД с ОЧЦМ на територията на площадката, да са обособени участъци за различните дейности:

**А. Участък тежък скрап**

- Разтоварване на превозните средства, доставящи скрап;

- Сортиране по размери и вид на получавания скрап и осигуряване на разделно съхранение и обработка:

**а)** плътен железен скрап, готов за експедиция;

**б)** тънък железен скрап, готов за експедиция;

**в)** чугунен скрап, дребно размерен;

**г)** чугунен скрап, едро размерен;

**Б. Сектор лековесен скрап**

- Разтоварване и сортиране за осигуряване на разделно съхранение и по-нататъшна обработка:

**а)** плътен железен скрап, готов за експедиране;

**б)** тънък железен скрап, готов за експедиране ;

**в)** чугунен скрап дребно размерен - стифира се на определеното място за съхранение на чугунен скрап;

**В. Сектор чугун**

- Отделяне на стоманения от чугунения скрап и стифирането му на площадката за такъв.

**Г. Сектор експедиция**

Претеглянето на закупуваните и експедирани количества метални отпадъци да се осъществява на кантар.

Останалите отпадъци, формирани от дейностите на площадката, периодично да се предават на фирми, притежаващи съответните документи, съгласно чл. 35 от Закона за управление на отпадъците /ЗУО, ДВ, бр. 53/2012г., посл. изм. и доп. ДВ, бр. 56/16.07.2019 г./

**Забранява се:**

- смесването на различни по вид, състав и свойства отпадъци;

- смесването на оползотворими с неоползотворими и на опасни с неопасни;

- нерегламентираното изхвърляне на отпадъци, извън местата и съдовете определени за разделното събиране на всеки вид, в зависимост от неговия произход и характерни свойства, както и предаването им на лица, които не притежават необходимото разрешение по Закона за управление на отпадъците;

- изгарянето на отпадъци или всяко друго нерегламентирано обезвреждане, освен временното им съхранение до предаването им за последващо третиране, рециклиране, оползотворяване и или обезвреждане на фирми, притежаващи необходимото разрешение и мощности за това.

- при аварийна ситуация с отпадъците да се предприемат мерките за безопасност в съответствие с утвърдения авариен план.

*-***Съхраняване на общо количество над 50 тона опасни отпадъци на площадката, описана в настоящето разрешително в един и същ момент от време.**

**3.** Да се води отчетност и да се предоставя информация съгласно изискванията на наредбата по чл. 48, ал. 1 от Закона за управление на отпадъците /ЗУО, ДВ, бр.53/2012 год., посл. изм. и доп. ДВ, бр. 56/16.07.2019 г./

**5.** Измерването на количествата на постъпващите отпадъци да се извършва поотделно за всеки вид отпадък по кодове и наименование съгласно Наредбата по чл.3, ал.1 от ЗУО - Наредба №2 за класификация на отпадъците (ДВ, бр.66/2014 г./посл. изм. и доп., ДВ, бр. 46/2018г.).

**6.** **Най-малко един месец преди изтичането на срока на действие на банковата гаранция по чл. 69, ал. 2 от ЗУО да предостави на РИОСВ-Пловдив подновена банкова гаранция.**

**7. Да се спазват стриктно изискванията на Закона за управление на отпадъците** /ЗУО, ДВ.бр.53/2012 год., посл. изм. и доп., ДВ, бр.56/16.7.2019г./

**8.** След приключване на дейността, да се предприемат всички необходими мерки за възстановяване на терена, на който са извършвани дейностите с отпадъци, като същият се почисти от всички отпадъци в законоустановения срок.

***Решението може да бъде обжалвано чрез РИОСВ – Пловдив пред Министъра на околната среда и водите и/или пред Административен съд в района, на който е постоянният адрес или седалището на Възложителя, в 14 дневен срок от съобщаването му по реда на АПК.***

**ДИРЕКТОР НА РИОСВ, гр. Пловдив:**

/**Доц.Стефан Шилев/**